《以古玉钗寄马姬》
明代·多炡

千有余年两鎈股，传玩微沾汉宫土。
当时贵姊应嘉辰，此物曾经踊跃陈。
同心七宝苔花结，连理交枝竹节新。
昭阳燕子无消息，瞥见钗头无比翼。
遥忆美人临镜妆，凤凰台前双凤凰。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。